Diamantele, un cadou cu care nu dai greș de 8 Martie.
Cătălin este bijutier de mai bine de 20 de ani. A lăsat Teologia și s-a înscris la școala de bijuterii. Cătălin: "A fost dragoste la prima vedere".
Se spune că diamantele sunt cele mai bune prietene ale unei femei. Iar înainte de Ziua Femeii, parcă sunt și mai dorite. Uite ce e în tendințe primăvara asta în materie de bijuterii."Diamantele transparente, diamantele albe sunt cele cu care sunt nu ai cum să greșești. Și dacă e să îți placă o anumită culoare nu ai cum să nu cedezi în fața unui diamant transparent", a spus Ciprian Toma, consultant.Mai ai puțin timp la dispoziție să alegi un cadou pentru doamna sufletului tău. Așa că uite o idee."Acum cred că am să investesc în jur de 1.000 de euro pentru cadoul pentru ea și am ochit deja un inel cu ametist și diamante încojurul lui", spune un client.Dar pentru ca bijuteria să ajungă la tine în forma pe care ți-o dorești ai nevoie de îndemânarea și imaginația unui bijutier.Cătălin își iubește meseria și se simte răsplătit când îi sunt admirate creațiile."A fost dragoste la prima vedere. Adică mi-a plăcut foarte mult. Mi s-a potrivit ca o mănușă și de 24 de ani fac meseria asta", a spus Cătălin Ciuchilan, bijutier, la Aleph News.